Burjassot aprova l’Ordenança Reguladora de l’Ocupació del Domini Públic i una moció sobre l’Hort d’Almenar
2025-07-24

La sessió ordinària del Ple del mes de març de l’Ajuntament de Burjassot ha suposat l’aprovació de diferents mesures proposades pels grups que el componen, PSPV-PSOE, Compromís, PP, Ciudadanos, EU i Totes amb Burjassot.

Així, amb els vots a favor del PSPV-PSOE, Compromís i Ciutadans, en contra del PP i les abstencions d’Esquerra Unida i Totes amb Burjassot, s’aprovava de manera definitiva l’Ordenança Municipal Reguladora de l’Ocupació de la via pública amb taules i cadires i altres elements auxiliars. Aquesta aprovació s’ha realitzat en donar resolució a les al·legacions presentades sobre aquesta.

D’altra banda, el Ple aprovava per unanimitat la moció presentada per Ciudadanos per a paralitzar les obres i tales en l’Hort d’Almenar. En aquest cas, la moció va ser esmenada per Totes amb Burjassot i Compromís.